**Ministru kabineta rīkojuma projekta „Par pasākumiem Āfrikas cūku mēra izplatīšanās ierobežošanai”**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | | Ministru kabineta 2014.gada 2.jūlija rīkojumu Nr.322 „Par ārkārtējās situācijas izsludināšanu” un valsts galvenā pārtikas un veterinārā inspektora 2014.gada 14.jūlija rīkojumu Nr.115. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Pārtikas un veterinārais dienests š.g. 26.jūnijā no valsts zinātniskā institūta “BIOR” saņēma ziņojumu par to, ka trijos no savvaļas cūkām noņemtajos paraugos, kas atrastas mirušas Dagdas novada Ķepovas pagastā netālu no Baltkrievijas robežas, kā arī trijos no mājas cūkām noņemtajos paraugos, kuru novietnes atrodas Krāslavas novada Robežnieku pagastā, ir konstatēts Āfrikas cūku mēra vīruss.  Āfrikas cūku mēris ir vīrusu izraisīta (*iridovīrusu* ģints), ļoti lipīga un bīstama infekcijas slimība, kas skar cūku dzimtas dzīvniekus. Klīniskās pazīmes līdzīgas klasiskajam cūku mērim, bet pie šīs infekcijas slimības ir augstāka letalitāte un zarnās ir hemorāģisks iekaisums. Slimība cūkām nav ārstējama. Situāciju padara sliktāku tas, ka nav izstrādāta vakcīna, kas pasargātu no tālākas dzīvnieku inficēšanās un slimības izplatīšanās lielos apmēros un arī šīs slimības patoģenēze labvēlīgi ietekmē slimības nekontrolētu izplatīšanos, jo antivielas, kas veidojas pret vīrusu, nav vīrusu neitralizējošas antivielas. Āfrikas cūku mēris nekādā veidā nav bīstams cilvēkiem. Infekcijas avots ir slimās cūkas, meža cūkas – vīrusa nēsātājas, kuras kopā ar *Ornithodoros* ģints ērcēm dabā veido vīrusa rezervuāru, tādējādi nodrošinot vīrusa saglabāšanos 10 – 12 gadus. Valstī šo infekcijas slimību var ievest ar svaigu cūkgaļu (85% gadījumu), dzīvām cūkām (14% gadījumu), inficētu transportlīdzekli (1% gadījumu). Infekcijas slimības uzliesmojuma laikā ir ierobežota starptautiskā tirdzniecība, jo apdraudēta ir arī starptautisko lidostu, dzelzceļa un autoceļu apkārtne. Āfrikas cūku mēris ir izplatīts Āfrikas kontinentā. Latvijā cūkām šī infekcijas slimība nekad nav reģistrēta.  Ministru kabinets 2014.gada 2.jūlijā pieņēma lēmumu izsludināt ārkārtējo situāciju, lai efektīvāk veiktu Āfrikas cūku mēra apkarošanas un uzraudzības pasākumus.  Ņemot vērā to, ka mežacūkas ir Āfrikas cūku mēra vīrusa nēsātājas, tad ir ļoti svarīgi kontrolēt to populācijas blīvumu uz 1 km2.  Līdz 14.jūlijam Āfrikas cūku mēris ir konstatēts 5 piemājas saimniecībās un 22 mežacūkām. Galvenokārt Āfrikas cūku mēri konstatē nelielās piemājas saimniecībās ar zemu biodrošības līmeni. Lai efektīvāk ierobežotu Āfrikas cūku mēra izplatību cūku sugas dzīvnieku novietnēm ir nepieciešams noteikt stingrākus biodrošības pasākumus, kā arī pasākumus, ko darīt ar cūku sugas dzīvniekiem, ja dzīvnieku īpašnieki nenodrošina noteiktos biodrošības pasākumus. Turklāt šādiem cūku sugas dzīvnieku īpašniekiem ir nepieciešams noteikt aizliegumu vismaz gadu minētajā teritorijā turēt cūku sugas dzīvniekus, lai novērstu iespēju Āfrikas cūku mēra vīrusam tālāk izplatīties.  Ministru kabineta rīkojums nosaka cūku sugas dzīvnieku īpašniekiem, kuru novietnes atrodas Komisijas 2014.gada 8.jūlija lēmuma Nr.2014/448/ES, kas groza ieviešanas lēmumu Nr.2014/178/ES „Par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs” pielikumā uzskaitītajās teritorijās (turpmāk – ĀCM ierobežojumu teritorijas), stingrākus biodrošības pasākumus, kā arī nepieciešamo rīcību ar cūku sugas dzīvniekiem, ja neievēro noteiktos biodrošības pasākumus.  Lai atvieglotu dzīvnieku īpašniekiem zaudējumu kompensācijas saņemšanu, Ministru kabineta rīkojuma projekts paredz, ka Pārtikas un veterinārā dienesta inspektors vai Pārtikas un veterinārā dienesta pilnvarotais veterinārārsts, kurš veiks dzīvnieku pirmskaušanas apskati un nokauto dzīvnieku liemeņu veterinārsanitāro ekspertīzi, izsniegs dzīvnieku īpašniekiem kompensācijas saņemšanai nepieciešamo veidlapu un pēc tam, kad dzīvnieku īpašnieks to būs aizpildījis, nogādās aizpildīto iesniegumu Lauku atbalsta dienesta teritoriālajā struktūrvienībā. Ņemot vērā to, ka šiem cūku sugas dzīvnieku īpašniekiem būs iespēja izmantot nokauto cūku sugas dzīvnieku gaļu, tad kompensācijas apmērs tiek noteikts 50% apmērā no Ministru kabineta 2005.gada 15.marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” noteiktā zaudējumu kompensācijas apjoma. |
| 3. | | Projekta izstrādē iesaistītās institūcijas | | Pārtikas un veterinārais dienests. |
| 4. | | Cita informācija | | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Rīkojuma projekta tiesiskais regulējums attiecas uz visām personām, kuras dzīvo un uzturas ĀCM ierobežojuma teritorijā, kā arī uz tām personām, par kurām pastāv aizdomas, ka tās savā privātīpašumā tur nereģistrētus cūku sugas dzīvniekus. | |
| 2. | | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | |
| 3. | | Administratīvo izmaksu monetārs novērtējums | | Projekts šo jomu neskar. | |
| 4. | | Cita informācija | | Nav. | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | **Turpmākie trīs gadi (euro)** | | |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 502 450 | 0 | 0 | 0 |
| 2.1. valsts pamatbudžets | 0 | 1 502 450 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -1 502 450 | 0 | 0 | 0 |
| 3.1. valsts pamatbudžets | 0 | -1 502 450 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
| + 1 502 450 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | - | | | | |
| 6.1. detalizēts ieņēmumu aprēķins | - | | | | |
| 6.2. detalizēts izdevumu aprēķins | Saskaņā ar Lauksaimniecības datu centra sniegtajiem datiem uz 1.jūniju par Āfrikas cūku mēra ierobežojuma zonā esošo dzīvnieku skaitu un plānotajiem kompensācijas apmēriem par:  1. nobarojamo cūku un vaislas jauncūku 65,00euro x 16577 cūkas = 1 077 505,00 euro  2. sivēnmāti 115,00euro x 2510 sivēnmātes = 288 650,00 euro  3. vaislas kuili 115,00euro x 93 vaislas kuiļi = 10 695,00 euro  4. piena sivēnu 25,00euro x 5024 piena sivēni = 125 600,00 euro  Kopā tas veido 1 502 450,00 euro. | | | | |
| 7. Cita informācija | Iespējams, ka kompensācijās būs jāizmaksā tikai daļa no šīs aprēķinātās summas, jo, ja dzīvnieku īpašnieks varēs nodrošināt noteiktos biodrošības pasākumus, tad viņam nebūs piespiedu kārtā jāizkauj dzīvnieki. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministra p.i. –

labklājības ministrs U.Augulis

2014.07.15. 8:04

1116

S.Vanaga

67027363, Sanita.Vanaga@zm.gov.lv